বাইক-ট্রাক্টরের মুখোমুখি সংঘর্ষ, মৃত ২

গাজোল: ফের ভয়াবহ দুর্ঘটনা (Accident)। ট্রাক্টরের সঙ্গে মোটর বাইক সংঘর্ষে মৃত্যু হল দুই বাইক আরোহীর। ঘটনাকে কেন্দ্র করে উত্তপ্ত হয়ে ওঠে পরিস্থিতি। স্থানীয় বাসিন্দারা ৩৪ জাতীয় সড়ক অবরোধ করে বিক্ষোভ দেখাতে শুরু করেন। বুধবার দুপুর পৌনে বারোটা নাগাদ ঘাকশোলের কাছে জাতীয় সড়কে ঘটনাটি ঘটেছে।

স্থানীয় সূত্রে খবর,  এদিন দুপুরে গাজোলের দিক থেকে বাড়ি আসছিল ঘাকশোল সংলগ্ন পাতাল সিং এলাকার দুই যুবক। সেই সময় ঘটে দুর্ঘটনা। ঘাকশোলের কাছে জাতীয় সড়ক মেরামতের কাজে যুক্ত থাকা একটি ট্রাক্টরের সঙ্গে মুখোমুখি সংঘর্ষ হয় মোটরবাইকের। ছিটকে রাস্তায় পড়েন বাইকে থাকা যুবক। আশঙ্কাজনক অবস্থায় তাঁদের উদ্ধার করে মালদহ মেডিকেল কলেজ হাসপাতালে নিয়ে যাওয়ার চেষ্টা করা হয়। কিন্তু রাস্তাতেই মারা যান তাঁরা।

আরও পড়ুন: মধ্যমগ্রামে ধারাল অস্ত্র দিয়ে কুপিয়ে খুন মহিলাকে

ঘটনার জেরে জাতীয় সড়ক অবরোধ করে বিক্ষোভ দেখাতে শুরু করেন স্থানীয় বাসিন্দারা। পুলিশ এসে দেহ উদ্ধার করে নিয়ে যেতে চাইলে পুলিশকে ঘিরেও শুরু হয় বিক্ষোভ। মৃত দুই যুবকের পরিচয় জানার চেষ্টা চালাচ্ছে পুলিশ। পাশাপাশি, কীভাবে ঘটল এই দুর্ঘটনা তাও খতিয়ে দেখা হচ্ছে।